ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαρτίου 1993 για την έγκριση του ελληνικού προγράμματος ενίσχυσης του γεωργικού εισοδήματος

(93/232/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση καθεστώτος μεταβατικών ενισχύσεων του γεωργικού εισοδήματος (1), και ιδίως το άρθρο 7 παράγραφος 3,

τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για τον καθορισμό των λεπτομερειών εφαρμογής του καθεστώτος μεταβατικών ενισχύσεων του γεωργικού εισοδήματος (2), όπως τροποποιήθηκε τελευταία από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3,

Εκτιμώντας:

ότι, στις 2 Μαρτίου 1993, οι ελληνικές αρχές γνωστοποίησαν στην Επιτροπή την πρόθεσή τους να καθιερώσουν ένα πρόγραμμα ενίσχυσης του γεωργικού εισοδήματος- ότι η Επιτροπή έλαβε εκ μέρους των ελληνικών αρχών συμπληρωματικές πληροφορίες σχετικές με αυτό το πρόγραμμα στις 22 Μαρτίου 1993-

ότι τα μέτρα που προβλέπονται στην παρούσα απόφαση είναι σύμφωνα με τις διατάξεις του κανονισμού (ΕΟΚ) αριθ. 768/89 και τις λεπτομέρειες εφαρμογής τους, και ιδίως με τους στόχους που προβλέπονται στο άρθρο 1 παράγραφος 2 δεύτερο εδάφιο του προαναφερθέντος κανονισμού-

ότι, στις 22 Μαρτίου 1993, έγινε διαβούλευση με την επιτροπή διαχείρισης ενισχύσεων του γεωργικού εισοδήματος για τα προβλεπόμενα στην παρούσα απόφαση μέτρα-

ότι, στις 23 Μαρτίου 1993, έγινε διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την έγκριση αυτού του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος στην Ελλάδα που της κοινοποιήθηκε από τις ελληνικές αρχές στις 2 Μαρτίου 1993.

Άρθρο 2

Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την απόφαση αυτή είναι τα ακόλουθα:

(σε Ecu)

/* ΠΙΝΑΚΕΣ: δείτε Ε.Ε. */

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 31 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 29. 3. 1989, σ. 8.

(2) ΕΕ αριθ. L 371 της 20. 12. 1989, σ. 17.

(3) ΕΕ αριθ. L 110 της 1. 5. 1991, σ. 72.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαρτίου 1993 που τροποποιεί την απόφαση 86/414/ΕΟΚ όσον αφορά τον πίνακα των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα

(93/201/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,

Εκτιμώντας:

ότι ο πίνακας των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά από την απόφαση 86/414/ΕΟΚ της Επιτροπής (3), όπως τροποποιήθηκε τελευταία από την απόφαση 91/185/ΕΟΚ (4)-

ότι από τον επιτόπου κοινοτικό έλεγχο στις εγκαταστάσεις προϊόντων με βάση το κρέας στην Αργεντινή προέκυψε ότι σε ορισμένες εγκαταστάσεις το επίπεδο υγιεινής έχει υποστεί αλλαγές σε σχέση με τον προηγούμενο έλεγχο- ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/414/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 11 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 237 της 23. 8. 1986, σ. 36.

(4) ΕΕ αριθ. L 91 της 12. 4. 1991, σ. 63.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ Αριθμός

έγκρισης Εγκατάσταση "Frigorifico" Διεύθυνση

13 Swift Armour SA Argentina Rosario, Santa Fe

16 Rioplatense Santa Elena SA Santa Elena, Entre Rios

89 Carcarana SACI Carcarana, Santa Fe

239 Maciel Maciel, Santa Fe

249 Industrias Nelson SACIA Nelson, Santa Fe

1067 Mirab SA Pilar, Buenos Aires

1311 Frymat SAICFA Santa Fe, Santa Fe

1352 CEPA SA, Planta Alejandro Korn Alejandro Korn, Buenos Aires

1399 FRIA SAIC Casilda, Santa Fe

1822 CEPA SA, Planta Villa Ballester Villa Ballester, Buenos Aires

1921 San Telmo SACIAFIF Mar del Plata, Buenos Aires

1930 Vizental y Cia SACIA San Jose, Entre Rios

2067 CEPA SA, Planta Pontevedra Pontevedra, Buenos Aires

2612 Nutryte SA Pilar, Buenos Aires
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Απριλίου 1993 που τροποποιεί την απόφαση 93/127/ΕΟΚ περί μέτρων διασφάλισης για το ρύζι καταγωγής Ολλανδικών Αντιλλών

(93/211/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 91/482/ΕΟΚ του Συμβουλίου της 25ης Ιουλίου 1991 σχετικά με τη σύνδεση των υπερπόντιων χωρών και εδαφών με την Ευρωπαϊκή Κοινότητα, και ιδίως το άρθρο 109 (1),

Αφού ζήτησε τη γνώμη της Επιτροπής που θεσπίστηκε με το παράρτημα IV άρθρο 1 παράγραφος 2 της εν λόγω απόφασης,

Εκτιμώντας:

ότι με την απόφαση 93/127/ΕΟΚ της Επιτροπής (2) η θέση σε ελεύθερη κυκλοφορία στην Κοινότητα με απαλλαγή εισαγωγικών δασμών μισολευκασμένου ρυζιού των κωδικών ΣΟ 1006 30 21 έως 1006 30 48 καταγωγής Ολλανδικών Αντιλλών υπόκεινται στον περιορισμό της ελάχιστης τιμής που ισούται με το 120 % της εισφοράς που εφαρμόζεται στο μισολευκασμένο ρύζι-

ότι οι συνθήκες της αγοράς καλυτέρευσαν αφότου εφαρμόστηκαν τα μέτρα διασφάλισης και επιτρέπουν τώρα να μετριαστούν τα μέτρα αυτά-

ότι, κατά τη θέσπιση μέτρων διασφάλισης σύμφωνα με το άρθρο 109 της απόφασης 91/482/ΕΟΚ πρέπει κατά προτεραιότητα να επιλεγούν τα μέτρα που προκαλούν τις ελάχιστες διαταραχές στη λειτουργία της σύνδεσης και της Κοινότητας, τα οποία, επιπλέον, να μην υπερβαίνουν τα απολύτως αναγκαία όρια για την αντιμετώπιση των δυσχερειών που έχουν προκύψει-

ότι είναι, ως εκ τούτου, σκόπιμο να καθοριστεί η ελάχιστη τιμή σε χαμηλότερο επίπεδο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 93/127/ΕΟΚ αντικαθίσταται από το ακόλουθο κείμενο:

"Άρθρο 1

Το μισολευκασμένο ρύζι των κωδικών ΣΟ 1006 30 21 έως 1006 30 48 καταγωγής Ολλανδικών Αντιλλών μπορεί να τεθεί σε ελεύθερη κυκλοφορία στην Κοινότητα με απαλλαγή εισαγωγικών δασμών, υπό τον όρο ότι η δασμολογητέα αξία δεν είναι κατώτερη από μια ελάχιστη τιμή των 550 Ecu ανά τόνο. Ο συντελεστής μετατροπής είναι ο γεωργικός συντελεστής μετατροπής που ισχύει τη στιγμή της διεκπεραίωσης των τελωνειακών διατυπώσεων κατά την εισαγωγή των εμπορευμάτων στην Κοινότητα".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Απριλίου 1993.

Για την Επιτροπή

Manuel MARIN

Μέλος της Επιτροπής

(1) ΕΕ αριθ. L 263 της 19. 9. 1991, σ. 1.

(2) ΕΕ αριθ. L 50 της 2. 3. 1993, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Φεβρουαρίου 1993 σχετικά με τη σύναψη του πρωτοκόλου της σύμβασης της 8ης Οκτωβρίου 1990 μεταξύ των κυβερνήσεων της Ομοσπονδιακής Δημοκρατίας της Γερμανίας και της Τσεχικής και Σλοβακικής Ομοσπονδιακής Δημοκρατίας και της Ευρωπαϊκής Οικονομικής Κοινότητας για τη διεθνή επιτροπή προστασίας του Έλβα

(93/114/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130P,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, με την απόφαση 91/598/ΕΟΚ (4), η Κοινότητα ενέκρινε τη σύμβαση για τη διεθνή επιτροπή προστασίας του Έλβα-

ότι αποδεικνύεται απαραίτητο να δοθεί νομική προσωπικότητα και ικανότητα στη διεθνή επιτροπή που έχει συσταθεί με την εν λόγω σύμβασση, για να μπορεί να εκπληρώνει τα καθήκοντά της-

ότι, για το σκοπό αυτό, εγκρίθηκε στο Μαγδεμβούργο, στις 9 Δεκεμβρίου 1991, πρωτόκολλο της εν λόγω σύμβασης- ότι το πρωτόκολλο αυτό υπογράφηκε εξ ονόματος της Κονότητας-

ότι, ως εκ τούτου, είναι αναγκαίο η Κοινότητα να εγκρίνει το εν λόγω πρωτόκολλο,

ΑΠΟΦΑΣΙΖΕΙ:

Άρθρο 1

Το πρωτόκολλο στη σύμβαση της 8ης Οκτωβρίου 1990 μεταξύ των κυβερνήσεων της της Ομοσπονδιακής Δημοκρατίας της Γερμανίας και της Τσεχικής και Σλοβακικής Ομοσπονδιακής Δημοκρατίας και της Ευρωπαϊκής Οικονομικής Κοινότητας για τη διεθνή επιτροπή προστασίας του Έλβα, εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Εξ ονόματος της Ευρωπαϊκής Οικονομικής Κοινότητας, ο Πρόεδρος του Συμβουλίου θα ενημερώσει την κυβέρνηση της Ομοσπονδιακής Δημοκρατίας της Γερμανίας, ως θεματοφύλακα, ότι πληρούνται οι απαραίτητες προϋποθέσεις για την έναρξη ισχύος του πρωτοκόλλου όσον αφορά την Κοινότητα, σύμφωνα με το άρθρο 2 του πρωτοκόλλου.

Βρυξέλλες, 15 Φεβρουαρίου 1993.

Για το Συμβούλιο

Ο Πρόεδρος

M. JELVED

(1) ΕΕ αριθ. C 185 της 22. 7. 1992, σ. 14.

(2) ΕΕ αριθ. C 305 της 23. 11. 1992.

(3) ΕΕ αριθ. C 287 της 4. 11. 1992, σ. 38.

(4) ΕΕ αριθ. L 321 της 23. 11. 1991, σ. 24.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1992 σχετικά με το καθεστώς που ισχύει στη Δανία σε ό,τι αφορά τα λοιμώδη αιματοποιητική νέκρωση και την ιογενή αιμορραγική σηψαιμία

(93/74/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), και ιδίως το άρθρο 5,

Εκτιμώντας:

ότιότι τα κράτη μέλη, για μία ή περισσότερες μεσόγειες ή παράκτιες ζώνες, μπορούν να αποκτήσουν καθεστώς εγκεκριμένης ζώνης απρόσβλητης από ορισμένους νόσους ιχθύων και μαλακίων-

ότι, προς τούτο, η Δανία, με την από 9 Σεπτεμβρίου 1992 επιστολή της, υπέβαλε στην Επιτροπή τα κατάλληλα πιστοποιητικά για τη χορήγηση του καθεστώτος εγκεκριμένης ζώνης για το σύνολο του εδάφους της αναφορικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγγρισης-

ότι, κατόπιν εξετάσεως, τα στοιχεία αυτά επιτρέπουν, σε ό,τι αφορά τη ΛΑΝ, να χορηγηθεί στη Δανία το καθεστώς της εγκεκριμένης μεσόγειας και παράκτιας ζώνης και, σε ό,τι αφορά την ΙΑΣ, να χορηγηθεί σε τμήμα του εδάφους της Δανίας το καθεστώς της εγκεκριμένης μεσόγειας και παράκτιας ζώνης-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σχετικά με τους ιχθείς, η Δανία αναγνωρίζεται ως εγκεκριμένη μεσόγεια ζώνη και εγκεκριμένη παράκτια ζώνη σε ό,τι αφορά τη λοιμώδη αιματοποιητική νέκρωση.

Άρθρο 2

Σχετικά με τους ιχθείς, το τμήμα της Δανίας που αποτελείται από τις λεκάνες απορροής οι οποίες περιλαμβάνονται στο παράρτημα και η παράκτια περιοχή που αντιστοιχεί σε αυτές αναγνωρίζεται ως εγκεκριμένη μεσόγεια ζώνη και εγκεκριμένη παράκτια ζώνη σε ό,τι αφορά την ιογενή αιμορραγική σηψαιμία.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

Hansted A

Hovmolle A

Grena

Trea

Alling A

Kastbjerg

Villestrup A

Korup A

Saeby A

Elling A

Uggerby A

Lindenborg A

Oster A

Hasseris A

Binderup A

Vidkaer A

Dybvad A

Bjornsholm A

Trend A

Lerkenfeld A

Vester A

Lonnerup med tillob

Slette A

Bredkaer Baek

Vandlob til Kilen

Resenkaer A

Klostermolle A

Hvidbjerg A

Knidals A

Spang A

Simested A

Skals A

Jordbro A

Faremolle A

Flynder A

Damhus A
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στη Γερμανία (Το κείμενο στη γερμανική γλώσσα είναι το μόνο αυθεντικό)

(93/87/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 92/337/ΕΟΚ (2), και ιδίως τα άρθρα 3 και 4,

Εκτιμώντας:

ότι στη Γερμανία εμφανίστηκε το Δεκέμβριο του 1991 ένα κρούσμα ψευδοπανώλης των πτηνών- ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας έχει τη δυνατότητα να αντισταθμίσει τις προκληθείσες απώλειες-

ότι, μόλις έγινε η επίσημη διάγνωση της ψευδοπανώλης των πτηνών, οι γερμανικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ- ότι οι γερμανικές αρχές κοινοποίησαν αυτά τα μέτρα-

ότι πληρούνται οι όροι για τη χρηματοδοτική συνδρομή της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία μπορεί να λάβει τη χρηματοδοτική συνδρομή της Κοινότητας για το κρούσμα της ψευδοπανώλης των πτηνών που εμφανίστηκε το Δεκέμβριο του 1991. Η χρηματοδοτική συνεισφορά της Κοινότητας είναι:

- το 50 % των δαπανών που πραγματοποίησε η Γερμανία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων των πουλερικών,

- το 50 % των δαπανών που πραγματοποίησε η Γερμανία για τον καθαρισμό, την απεντόμωση και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε η Γερμανία για να αποζημιώσει τον ιδιοκτήτη των μολυσμένων ζωοτροφών και του μολυσμένου εξοπλισμού.

Άρθρο 2

1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

2. Τα στοιχεία που αναφέρονται στην παράγραφο 1 διαβιβάζονται από τη Γερμανία το αργότερο έξι μήνες μετά την κοινοποίηση της παρούσας απόφασης.

Άρθρο 3

Η Επιτροπή θα παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, θα εγκριθεί νέα απόφαση σύμφωνα με τις διατάξεις που θεσπίζονται στο άρθρο 3 παράγραφος 4 της απόφασης 90/424/ΕΟΚ.

Άρθρο 4

Η παρούσα απόφαση απευθύνεται στη Γερμανία.

Βρυξέλλες, 22 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 187 της 7. 7. 1992, σ. 45.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1992 περί εγκρίσεως των προγραμμάτων των σχετικών με τη βοναμίωση και τη μαρτειλίωση, τα οποία υποβλήθηκαν από το Ηνωμένο Βασίλειο για τη νήσο Guernsey (Το κείμενο στην αγγλική γλώσσα είναι το μόνο αυθεντικό)

(93/58/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικής πολιτικής που διέπουν την εμπορία ζώων και προϊόντων υδατοκαλλιέργειας (1), και ιδίως το άρθρο 10,

Εκτιμώντας:

ότι ο κανονισμός (ΕΟΚ) αριθ. 706/73 του Συμβουλίου της 12ης Μαρτίου 1973 περί της κοινοτικής ρυθμίσεως που εφαρμόζεται στις αγγλο-νορμανδικές νήσους και στη νήσο του Μαν σχετικά με τις συναλλαγές γεωργικών προϊόντων (2), όπως τροποποιήθηκε από τον κανονισμό (ΕΟΚ) αριθ. 1174/86 (3), προβλέπει ότι η κτηνιατρική νομοθεσία εφαρμόζεται στις νήσους αυτές με τους ίδιους όρους που ισχύουν στο Ηνωμένο Βασίλειο στα προϊόντα που εισάγονται στις νήσους ή εξάγονται από τις νήσους προς την Κοινότητα-

ότι τα κράτη μέλη, μπορούν να υποβάλουν στην Επιτροπή ένα πρόγραμμα με σκοπό να τους χορηγηθεί το καθεστώς εγκεκριμένης ζώνης σε ό,τι αφορά ορισμένες νόσους που προσβάλλουν τα μαλάκια-

ότι το Ηνωμένο Βασίλειο, με την επιστολή της 9ης Οκτωβρίου 1992, υπέβαλε πρόγραμμα σχετικά με τη βοναμίωση και τη μαρτειλίωση για τη νήσο Guernsey-

ότι στο εν λόγω πρόγραμμα ορίζονται οι γεωγραφικές ζώνες, τα μέτρα που πρέπει να λαμβάνονται από τις επίσημες υπηρεσίες, οι διαδικασίες που πρέπει να ακολουθούνται από τα εργαστήρια, η σημασία των εν λόγω ασθενειών και τα μέτρα καταπολέμησης σε περίπτωση ανίχνευσης κάποιας από τις ασθένειες αυτές- ότι τα μέτρα που πρέπει να λάβουν οι επίσημες υπηρεσίες αφορούν κυρίως εξετάσεις σε βάθος για να αποδειχθεί ότι δεν υπάρχουν στις εν λόγω περιοχές μαλάκια που ανήκουν στα ευαίσθητα είδη, στα είδη φορείς ή μεταφορείς-

ότι, κατόπιν εξετάσεως, το πρόγραμμα αυτό βρέθηκε σύμφωνο με τις διατάξεις του άρθρου 10 της οδηγίας 91/67/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα σχετικά με τη βοναμίωση και τη μαρτειλίωση για τη νήσο Guernsey, το οποίο υποβλήθηκε από το Ηνωμένο Βασίλειο, εγκρίνεται.

Άρθρο 2

Το Ηνωμένο Βασίλειο θέτει σε ισχύ τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς το πρόγραμμα που αναφέρεται στο άρθρο 1, την 1η Ιανουαρίου 1993.

Άρθρο 3

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 21 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 68 της 15. 3. 1973, σ. 1.

(3) ΕΕ αριθ. L 107 της 24. 4. 1986, σ. 1.
Διορθωτικό στην απόφαση 93/573/ΕΟΚ της Επιτροπής της 20ής Οκτωβρίου 1993 που επιτρέπει στα κράτη μέλη να εγκρίνουν προσωρινώς την εμπορία δασικού πολλαπλασιαστικού υλικού που δεν πληροί τις απαιτήσεις της οδηγίας 66/404/ΕΟΚ του Συμβουλίου (Επίσημη Εφημερίδα των Ευρωπαϊκών Κοινοτήτων αριθ. L 276 της 9ης Νοεμβρίου 1993)

Σελίδα 19, άρθρο 6, δεύτερη γραμμή:

αντί: «1η Ιανουαρίου 1997»,

διάβαζε: «1η Ιανουαρίου 1995».
Διορθωτικό στην απόφαση 93/323/ΕΟΚ του Συμβουλίου της 10ης Μαΐου 1993 σχετικά με τη σύναψη συμφωνίας υπό μορφή κοινής δήλωσης προθέσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής για τις διαδικασίες σύναψης δημοσίων συμβάσεων (ΕΕ αριθ. L 125 της 20ής.5.1993)



Επίσημη Εφημερίδα αριθ. L 150 της 22/06/1993 σ. 0051 - 0051



Διορθωτικό στην απόφαση 93/323/ΕΟΚ του Συμβουλίου της 10ης Μαΐου 1993 σχετικά με τη σύναψη συμφωνίας υπό μορφή κοινής δήλωσης προθέσεων μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής για τις διαδικασίες σύναψης δημοσίων συμβάσεων (Επίσημη Εφημερίδα των Ευρωπαϊκών Κοινοτήτων αριθ. L 125 της 20ής Μαΐου 1993) Σελίδα 2: - δεύτερη αιτιολογία: αντί: «WHEREAS Article 6: of the Code» διάβαζε: «WHEREAS Article IX: 6 of the Code», - άρθρο 1, πρώτη περίπτωση: αντί: «- contracs for goods, works», διάβαζε: «- contracts for goods, works» 7 Σελίδα 3: - άρθρο 3, παράγραφος 1, τέταρτη και πέμπτη σειρά: αντί: « of Directive 92/131/EEC», διάβαζε: « of Directive 92/13/EEC», - άρθρο 6, δεύτερη περίπτωση δεύτερη και πέμπτη σειρά: αντί: «subfederal entities», διάβαζε: «sub-federal entities», και αντί: «subcentral entities» διάβαζε: «sub-central entites», - άρθρο 7, παράγραφος 5, τελευταία σειρά αντί: «referred to in paragraph 5.», διάβαζε: «referred to in Article 5.» 7 Σελίδα 4, «LIST OF ANNEXES»: - αντί: «ANNEX 1 List of EEC entities contained in Annex I to Directive 80/767/EEC, as amended», διάβαζε: «Annex 1 List of EEC entities contained in Annex I to Directive 80/767/EEC Annex 1, as amended», και - αντί: «ANNEX 3 EEC entities covered by Article 2 and (2) (a) (ii), including those in Annex II to Directive 90/531/EEC», διάβαζε: «Annex 3 EEC entities covered by Article 2 paragraphs 1 and (2) (a) (ii), including those in Annex II of Council Directive 90/531/EEC.».
ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Οκτωβρίου 1992 για το διορισμό Γενικού Γραμματέα στη Γενική Γραμματεία της Οικονομικής και Κοινωνικής Επιτροπής (92/573/ΕΟΚ, Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων που θεσπίστηκε με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου της 29ης Φεβρουαρίου 1968 (1), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 571/92 (2), και ιδίως τα άρθρα 1 και 29 παράγραφος 2,

τον αναθεωρημένο εσωτερικό κανονισμό της Οικονομικής και Κοινωνικής Επιτροπής (3), όπως τροποποιήθηκε για τελευταία φορά στις 10 Μαρτίου 1986 (4), και ιδίως τα άρθρα 56 και 57 πρώτο εδάφιο τρίτη περίπτωση,

την ανακοίνωση πρόσληψης αριθ. ΟΚΕ/72/91 σχετικά με τη θέση Γενικού Γραμματέα στη Γενική Γραμματεία της Οικονομικής και Κοινωνικής Επιτροπής (5),

την πρόταση του Προεδρείου της Οικονομικής και Κοινωνικής Επιτροπής που γνωστοποιήθηκε στο Συμβούλιο με επιστολή στις 16 Ιουλίου 1992,

τη συμφωνία της Επιτροπής των Ευρωπαϊκών Κοινοτήτων, που γνωστοποιήθηκε στο Συμβούλιο με επιστολή της 28ης Αυγούστου 1992,

Εκτιμώντας ότι ο κ. Simon Pierre Nothomb πληροί τις προϋποθέσεις προκειμένου να οριστεί Γενικός Γραμματέας,

ΑΠΟΦΑΣΙΖΕΙ:

Άρθρο μόνο

1. Ο κ. Simon Pierre Nothomb, γεννηθείς στις 4 Ιουλίου 1933, διορίζεται Γενικός Γραμματέας της Οικονομικής και Κοινωνικής Επιτροπής από την ημερομηνία της παρούσας απόφασης. Εντάσσεται εκτός οργανικών θέσεων και λαμβάνει αποδοχές αντίστοιχες με το μισθό υπαλλήλου του βαθμού Α1, κλιμάκιο 6.

2. Η εκτέλεση της παρούσας απόφασης ανατίθεται στον Πρόεδρο της Οικονομικής και Κοινωνικής Επιτροπής. Λουξεμβούργο, 5 Οκτωβρίου 1992. Για το Συμβούλιο

Ο Πρόεδρος

T. GAREL-JONES

(1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 62 της 7. 3. 1992, σ. 1. (3) ΕΕ αριθ. L 228 της 19. 8. 1974, σ. 1. (4) ΕΕ αριθ. L 354 της 15. 12. 1986, σ. 1. (5) ΕΕ αριθ. C 73 Α της 24. 3. 1992, σ. 3.